stanford-oval/wikipedia huggingface dataset:
Himalajanmyskikauris

| Himalajanmyskikauris |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet
Heimo::  Myskikauriit Moschidae
Suku::  Moschus
Laji::  chrysogaster
Kaksiosainen nimi
 Moschus chrysogaster  Hodgson, 1839 
Infobox OKNimi-testi OKIUCN-testi OK: 
Himalajanmyskikauris eli intianmyskihirvi (Moschus chrysogaster) on myskikauriiden heimoon kuuluva aasialainen sorkkaeläinlaji. Sitä esiintyy Kiinan keskiosista itäiseen Nepaliin, Bhutaniin ja koilliseen Intiaan. Se elää vuoristossa 2000 metristä 5000 metriin korkeilla alueilla. Sen elinympäristöjä ovat metsät, pensaikot, ruohostomaat, kuivat vuoristotasangot ja niityt. Himalajanmyskikauris on luokiteltu erittäin uhanalaiseksi lajiksi.
Himalajanmyskikauriista on tehty havaintoja Tiibetin ylängöllä ja Himalajan vuoristossa. Se elää korkeilla niityillä, paljakoilla, pensaikoissa ja pihtametsissä.
Himalajanmyskikauris syö pensaita, ruohoja, sammleita, jäkäliä, versoja ja varpuja. Keväällä ja kesällä lehtien ja versojen osuus on suuri, mutta myöhäiskesällä laji käyttää ravinnokseen erityisesti nuppuja ja kukkia.
Himalajanmyskikauris lisääntyy pääsääntöisesti marras-joulukuussa. Tiineysaika on 150–195 päivää, ja vasa syntyy touko-kesäkuussa. Nuori himalajanmyskikauris elää kahden kuukauden ajan suojaisessa piilopaikassa ja on emonsa ruokittavana.
Himalajanmyskikauris elää rajatussa elinpiirissä, joka naarailla on noin 50 hehtaaria. Koiraiden piiri käsittää useiden naaraiden alueen, ja koiraat todennäköisesti puolustuvat aluettaan muita koiraita vastaan.
Hiihtosauva

Puiset hiihtosauvat 1950-luvulta
Sauvojen alapäät
Hiihtosauvat eli suksisauvat (tunnetaan myös joillakin murrealueilla keppinä tai porkkina) ovat pari kädessä pidettäviä hiihtämisen apuvälineitä, joita käytetään tasapainon hallintaan ja vauhdin antamiseen. Sauvan toisessa päässä on terävä kovametallikärki eli suovero, joka pureutuu jäähän, ja sen yläpuolella sompa eli kerkkä, joka estää sauvaa painumasta syvälle lumeen.
Entisaikaan sompa tehtiin rottinkirenkaasta (Calameae-palmujen sukua), joka oli kiinnitetty säteettäisesti nahkahihoilla sauvaan. Nykyajan sommat ovat polyeteenimuovivalua, joihin piikkiosa on integroitu. Porkka oli kauan sitten hiihtosauvan päässä somman tilalla oleva, pahkasta tehty kuppimainen kappale, jota käytettiin metsästyksessä. Nykyisin porkkana pidetään nuottakalastusvälinettä, jossa sauvaan kiinnitetyllä kuppimaisella osalla tarvotaan ilmakuplia veteen, jotta kalat pysyisivät pyydystä nostettaessa sen perukoilla. Kainuussa porkka oli maidonsekoitukseen käytettävä sauva.
Suksisauvan varren toisessa päässä on kahva, joka oli entisaikoina nahkaa, nykyisin muovia. Kahvaa on yleensä hieman muotoiltu eteenpäin taipuvaksi, ja siinä on usein korkkipinta. Kahvaan kuuluu säädettävä rannehihnalenkki tai ns. hansikashihna, joka kiinnittyy ranteen ympäri kätevästi tarranauhalla.
Kahva ja sompa on kiinnitetty sauvaputkeen kuumaliimalla, ja ne ovat vaihdettavia osia. Nykyisin sauvaputki valmistetaan hiilikuidusta, lasikuidusta tai niiden yhdistelmästä tai joskus myös alumiinista. Aiemmin materiaalina oli puu, vaneri ja sotien jälkeen aina noin 1970-luvulle asti yleensä bambu (Pseudosasa amabilis, Tonkin Cane, Tea Stick Bamboo). Samaa bambumateriaalia käytettiin ennen myös hyppyseipäissä ja onkivavoissa. Sauvojen valmistuksessa ja suunnittelussa pyritään alhaiseen painoon, riittävään jäykkyyteen ja kestävyteen, vähäiseen ilmanvastukseen ja hyvään ergonomiaan.
Hiihtosauvojen pituus

FIS:n spesifikaatiot rajoittavat maastohiihtokilpailuissa sauvan sallitun pituuden välille vyötärö - hiihtäjän pituus-10 cm. Molempien sauvojen tulee olla saman pituiset ja hiihtäjällä sauvat molemmissa käsissä. Sauva ei saa olla teleskooppinen, eikä sen pituus saa muuttua, mutta sauvat saavat olla rakenteeltaan epäsymmetriset (o./v.).
Eri hiihtotyyleille ja -lajeille on omanlaisensa sauvat, joiden sopiva pituus riippuu hiihtäjän pituudesta ja hiihtolajista.
Pituussuositukset:
Perinteinen tyyli 0.85 × hiihtäjän pituus
Luistelutyyli 0.90 × hiihtäjän pituus
Helgeland

Helgelandin sijainti Nordlandin läänissä. Nordlandiin kuuluvat eteläosan keltainen, vihreä ja vaaleansininen alue.
Helgeland on Norjan piiri Nordlandin läänin eteläosassa. Siihen kuuluu yhdeksäntoista kuntaa, ja sen pinta-ala on yhteensä 18 839 neliökilometriä ja asukasluku 83 644 vuonna 2021.
Kunnat

Alstahaug
Bindal
Brønnøy
Dønna
Grane
Hattfjelldal
Hemnes
Nordland
Leirfjord
Lurøy
Meløy
Nesna
Rana
Rødøy
Sømna
Træna
Vefsn
Vega
Vevelstad
Aiheesta muualla

Kuvia tai muita tiedostoja aiheesta Helgeland Wikimedia Commonsissa
Historic Race Finland

Historic Grand race 2006
Historic Race Finland ry on vuonna 1990 perustettu yhdistys, joka edistää historiallisten kilpa-autojen harrastusta sekä järjestää historiallisten autojen ratakilpailuja. Vuonna 2020 kerho ja sarjan pääkilpailu, Historic Grand Race, viettivät Ahveniston radalla 30-vuotisjuhliaan.
HRF:n toiminta on käynnistynyt 1990-luvun alkuvuosina kerhokilpailuista ja vuosien varrella mukaan tulivat myös kansalliset kalenterikilpailut. Kilpailuissa ajetaan rata-autoiluun kansainvälisten (FIA) sääntöjen mukaan rakennetuilla autoilla. Autojen turvallisuusvarusteet ja turvakaaret ovat nykyisten vaatimusten mukaisia ja samoja kuin muissakin autokilpailuissa.[lähde? ]
Kilpailutoiminta

HRF järjestää yhteistyössä autourheiluseurojen kanssa moottoriradoilla vuosittain neljä kilpailutapahtumaa ja kahdeksan lähtöä käsittävän ratasarjan. HRF omistaa muun muassa tietokoneohjatun ajanottolaitteistojärjestelmän lähettimineen rata- yms. kisojen järjestämistä varten.[lähde? ]
Kilpailutoiminta > Historic Grand Race

HRF:n kilpailutoiminnan päätapahtuma on Historic Grand Race Hämeenlinnan Ahvenistolla. Siihen on osallistunut n. 150–190 kilpailijaa vuosittain. Historic Grand Race on Suomen suurin historiallisten autojen ratatapahtuma vuosittain. Kilpalähtöjä eri luokille on noin 16 yhden viikonlopun aikana ja lisäksi ohjelmassa ovat normaalit harjoitukset ja aika-ajot. AKK palkitsi kilpailun vuonna 2009 Suomen parhaana kilpailuna.[lähde? ]
Kilpailutoiminta > Historic Grand Race > Historic Grand Race 20-vuotisjuhlakilpailu

21.–22.8.2010 olleeseen 20-vuotisjuhlakilpailuun ilmoittautui yli 190 kilpailijaa. Kilpailun yhteydessä oli myös harrasteajoneuvoparkki yli 25-vuotiaille tai muuten erittäin harvinaisille ajoneuvoille. Lisäksi tapahtumassa tekivät näytösajoa lukuisat vanhat kilpamoottoripyörät Suomen Veteraanikilpamoottoripyöräkerhosta sekä harrasteajoneuvot eri merkkikerhoista.[lähde? ]
Kilpa-autojen ikäkaudet

| Ikäkausi | Auton valmistusaika |
| --- | --- |
Ikäkaudet E-F: 1.1.1947-31.12.1965
Ikäkausi G: 1.1.1966-31.12.1971
Ikäkausi H: 1.1.1972-31.12.1976
Ikäkausi I: 1.1.1977-31.12.1981
Kilpailuluokat > Historic erikoisvakio/GTS

Historic Erikoisvakio/GTS, ikäkausien E-I kalusto koostuu kansainvälisen FIA liite K:n mukaisista erikoisvakio-, ja GTS-autoista. Auton tulee olla luokiteltu joko vakio- tai GT-autoksi omalla ikäkaudellaan. Autoa saa virittää sellaisilla muutoksilla, joita oli automallilla käytössä kyseisellä ikäkaudella.
2020-11-07
Kilpailuluokat > Historic evakio/GT

Historic Vakio/GT -autot ovat ikäkautensa "ykkösryhmän" mukaisia sarjatuotantoautoja. Autoissa sallitaan vain perusluokituksen mukainen tekniikka. Ne ovat viritysasteeltaan siinä kunnossa kuin lähtiessään tehtaalta.
Kilpailuluokat > Historic Formula

Historic Formula -luokan vanhimmat autot ovat G-ikäkauden Formula V-autoja ja nuorimmat ovat vuoteen -96 asti tuotannossa olleet siivekkäät Formula 4-autot. Ne ovat HRF:n kilpailujen nopein luokka. Tässä luokassa on myös omat sarjansa Formula Ford -kilpautoilla. Kaikilla Historic Formuloilla on ajettu kilpaa ikäkautenaan eli autoyksilöt omaavat kilpailuhistorian. Säännöt koostuvat niiden ikäkautena voimassa olleista ja FIA K-liitteen formulasäännöistä.
Kilpailuluokat > Roadsport

Roadsport-harrasteautoluokkaa ajetaan HRF ry:n sisäisenä ratasarjana. Se on tarkoitettu ennen 1.1. 1985 (Ikäkausi 1) tai ennen 1.1.1998 (Ikäkausi 2) luokitelluille kaksivetoisille tehdastekoisille autoille, joille löytyy FIA:n hyväksymä luokitustodistus (luokat A-C ja 2A-2B) tai Suomen tyyppikatsastustodistus (luokka V8).
Kilpailuluokat > Van Diemen SR Sport

Van Diemen SR Sport 2200 (Keke Rosbergin lanseeraama ent. Subaru Sport) on perinteikkään van Diemenin rakentama avoin kaksipaikkainen kilpa-auto. Moottorina ja vaihteistona käytetään Subarun sarjatuotanto-osia. Tässä kilpa-autossa käytetään vakiomoottoria kevyellä, säädettävällä alustarakenteella.
Kilpailuluokat > Locost

Locost on luokka Lotus Seven -tyyppisille putkirunkoisille urheiluautoille, jotka on rakennettu Ron Championin kirjan "Build Your Own Sports Car for as Little as £250 and RACE IT" mukaan. Kilpailuihin hyväksytään autot, jotka ovat Locost Finlandin sääntöjen mukaisia ja kyseisten sääntöjen mukaan katsastettuja.
Kilpailuluokat > SS1300

SS1300-luokan kalusto koostuu Special Saloon -luokan kilpureista, joiden moottoritilavuus on enintään 1.3 litraa. Ne kilpailevat van Diemen SR Sport -luokan kanssa samoissa lähdöissä omana luokkanaan.
Kilpailuihin hyväksytään mukaan autot, joilla on ennen vuotta 1996 SS1300-luokkaan myönnetty katsastuskortti. Mikäli se puuttuu, on pystyttävä todistamaan, että kyseisellä yksilöllä on kilpailtu luokassa ennen kyseistä vuotta.
Käytössä on turvallisuussäännöillä päivitetty versio Special Saloonien vuoden 1996 säännöistä painorajoituksineen. Vakaajat eivät kuitenkaan saa ulottua auton takaosassa alkuperäisten ääriviivojen ulkopuolelle ylhäältäpäin katsottuna.
Kilpailuluokat > Mini 1000

Suomen vanhin edelleen kisaava merkkiluokka, Mini Tonni kilpailee osana Historic Race Cupia. Mineissä on noin 100-hevosvoimaiset ja 1-litraiset moottorit, joiden kuutiotilavuuden voi nostaa alkuperäisosia koneistamalla 1049 cm2:iin.
Aiheesta muualla

Historic Race
Historic Grand Race
Locost Finland Locost Finland ry. Viitattu 7.11.2020.
Mini 1000 Mini-1000 Team ry. Viitattu 7.11.2020.
Formula 4 kilpa-auto vuodelta 2014
Helmer Tegengren

Helmer Tegengren 1960-luvun alussa.
Helmer Tegengren (24. syyskuuta 1904 Närpiö – 9. helmikuuta 1974 Turku) oli suomalainen historiantutkija, Pohjoismaisen kulttuurihistorian ja kansatieteen professori Åbo Akademissa vuodesta 1953. Hän oli Åbo Akademin sihteeri 1945–1953 ja dosentti 1944–1953 sekä Åbo Akademin kauppakorkeakoulun sihteeri ja opettaja 1929–1945. Hän on kirjoittanut muun muassa Kruunupyyn pitäjänhistorian (1943) ja Billnäsin tehtaan historian (1949).
Teoksia

En utdöd lappkultur i Kemi lappmark, 1952
Aiheesta muualla

Tegengren, Helmer hakuteoksessa Uppslagsverket Finland (2012). (ruotsiksi)
Historien om en fjälldal

Historien om en fjälldal (Tunturilaakson historia) on Margit Sandemon, norjalais-ruotsalaisen kirjailijan kirjoittama kirjasarja. Sarja käsittää kolme kirjaa, jotka ovat:
Örnens rike (Kotkan valtakunta)
Korparnas dal (Korppien laakso)
Tranornas fristad (Kurkien tyyssija)
Heisei-kausi

Paleoliittinen kausi
Jōmon-kausi
Yayoi-kausi
Yamato-kausi
Kofun-kausi
Asuka-kausi
Nara-kausi
Heian-kausi
Kamakura-kausi
Kenmu-restauraatio
Muromachi-kausi
Nanboku-chō-kausi
Sengoku-kausi
Azuchi-Momoyama-kausi
Nanban-kaupan kausi
Edo-kausi
Bakumatsu
Meiji-kausi
Taishō-kausi
Japani I maailmansodassa
Shōwa-kausi
Miehitetty Japani
Heisei-kausi
Reiwa-kausi
Heisei-kausi (jap. 平成) on Japanissa vuodesta 1989 vuoteen 2019 kestänyt aikakausi (gengō). Heisei-kausi alkoi ja sitä edeltänyt Shōwa-kausi päättyi 8. tammikuuta 1989 keisari Hirohiton kuoltua. Uudeksi keisariksi nousi hänen poikansa Akihito, jonka valtakauden ensimmäinen vuosi vastaa Heisein vuotta 1. Samalla edesmenneelle keisarille annettiin postuumi nimi Shōwa. Heisei-kauden jälkeen 1.5.2019 alkoi keisari Naruhiton Reiwa-kausi (令和).
Vuonna 1976 säädetyn aikakausinimiä koskevan lain mukaisesti uuden aikakausinimen valitsi Japanin hallitus, ei keisari. Nimi Heisei perustuu kahteen kiinalaisen kirjallisuuden klassikkoteokseen, Shiji ja Shujing. Inspiraationa toimivat Shijin lause uchi tairaka ni soto naru (内平かに外成る) ja Shujingin lause chi tairaka ni ten naru (地平かに天成る); molemmissa lauseissa käytetään aikakausinimen molempia kirjoitusmerkkejä. Nimen voi ajatella tarkoittavan ”rauhaa kaikkialla”, niin sisällä (内) ja ulkona (外) kuin maan päällä (地) ja taivaassa (天).
Heisei-kauden tapahtumia

Vuosi 1989 oli yksi Japanin talouden kaikkien aikojen suurimmista kasvuvuosista. Vahvan jenin ja Yhdysvaltain dollaria vastaan edullisen vaihtokurssin avulla Japanin pankki pystyi pitämään korkotason alhaisena, mikä aiheutti suuren investointibuumin. Tokion kiinteistöhinnat nousivat vuoden aikana 60 prosentilla. Hieman ennen uudenvuodenpäivää Nikkei 225 -indeksi saavutti kaikkien aikojen huippuarvonsa, 39 000. Vuoteen 1991 mennessä se oli pudonnut 15 000:een, ja Japanin kuplatalous oli puhjennut. 1990-luvun alusta lähtien maa oli pitkään talouslamassa.
Vuoden 1988 Recruit-skandaali oli jo heikentänyt kansan luottamusta Japania 38 vuotta hallinneeseen liberaalidemokraattiseen puolueeseen. Niinpä vuoden 1993 vaaleissa LPD:n voitti Morihiro Hosokawan johtama koalitio. Koalitio kuitenkin hajosi, sillä siihen kuuluvat puolueet olivat liittoutuneet lähinnä kaatamaan LDP:n, eikä niillä ollut juurikaan yhteisiä poliittisia kantoja. LDP palasi hallitusvastuuseen vuonna 1996. Vuonna 1995 Kōbessa oli suuri maanjäristys, ja samana vuonna Korkein totuus -kultti teki terrori-iskun Tokion metroon sariinikaasulla.
Heisei-kaudella Japani on palannut maailmankartalle sotilasmahtina. Vuonna 1991 Japani lupasi miljardeja dollareita Persianlahden sodan tukemiseen, mutta perustuslaki esti sen osallistumisen itse sotaan. Iran kritisoi Japania vain rahan syytämisestä. Alueelle lähetettiin sodan jälkeen miinanraivaajia auttamaan jälleenrakennustyössä. Toisen hyökkäyksen Irakiin alettua vuonna 2003 pääministeri Jun’ichirō Koizumin hallitus hyväksyi 1 000 Japanin itsepuolustusvoimien sotilaan lähettämisen Irakiin auttamaan maan jälleenrakentamisessa, mikä oli Japanin suurin ilman YK:n valtuutusta ulkomailla tapahtunut sotilasoperaatio sitten toisen maailmansodan. Joukot lähetettiin vuonna 2004.
Vuonna 1998 Japani järjesti talviolympialaiset Naganossa ja vuonna 2002 yhdessä Etelä-Korean kanssa jalkapallon maailmanmestaruuskisat. 23. syyskuuta 2004 maanjäristykset Niigatan prefektuurissa Hokurikun alueella tappoivat 32 henkeä ja satoja loukkaantui.
Vuonna 2011 Japanin länsipuolella oli maanjäristys jota seurasi tsunami. Yli 15 000 ihmistä kuoli. Tsunami aiheutti tuhoa Fukushiman ydinvoimalalle. Japani on arvioinut onnettomuuden vakavuuden INES-asteikolla luokkaan 7, mihin laitetaan kaikkein vakavimmat onnettomuudet. Samassa luokassa on vain Tšernobylin ydinvoimalaonnettomuus.
Aiheesta muualla

Kuvia tai muita tiedostoja aiheesta Heisei-kausi Wikimedia Commonsissa
Historic Rally Trophy

Historic Rally Trophy on Suomessa autourheilun vuosittaisen sääntökirjan FIA:n liitteen K:n teknisten sääntöjen ja Suomen kansallisten lisäysten mukaan ajettava autourheilukilpalusarja, jossa ajetaan Historic Trophy -voitoista 1- ja 2- ohjaajille erikseen.
Hermann Weyl

Hermann Weyl
Claus Hugo Hermann Weyl (9. marraskuuta 1885 Elmshorn bei Hamburg – 8. joulukuuta 1955 Zürich) oli saksalainen matemaatikko. Hänet luetaan yhdeksi 1900-luvun tärkeimmistä matemaatikoista, ja hän oli työllään kenttä- ja ryhmäteorian saralla luomassa teoreettisen fysiikan perustaa.
Hän opiskeli matematiikkaa Göttingenissä vuosina 1904–1908 ja jatkoi opiskeluaan Zürichin teknillisessä korkeakoulussa vuoteen 1913 asti.
Weyl opetti Princetonin Institute of Advanced Studyssa vuosina 1933–1951 matematiikkaa, mutta keskitti tutkimustyönsä moderniin fysiikkaan: pääasiassa suhteellisuusteoriaan ja kvanttimekaniikkaan.
Teoksia

Raum, Zeit und Materie (1918)
Gruppentheorie und Quantenmechanik (1928)
The Open World (1932)
Mind and Nature (1934)
Helgelandin käräjäoikeus

Ranan käräjätalo
Helgelandin käräjäoikeus (norj. Helgeland tingrett) on yksi Norjan 23 käräjäoikeudesta ja kuuluu Hålogalandin laamanninoikeuden alaisuuteen. Se perustettiin vuonna 2021 yhdistämällä aiemmat Alstahaugin, Brønnøyn ja Ranan käräjäoikeudet. Käräjäoikeudet toimipisteet sijaitsevat Brønnøysundissa, Mo i Ranassa ja Sandnessjøenissä.
Tuomiopiiri

Käräjäoikeuden tuomiopiiri koostuu seuraavista kunnista:
Alstahaug
Bindal
Brønnøy
Dønna
Grane
Hattfjelldal
Hemnes
Herøy
Leirfjord
Lurøy
Nesna
Rana
Sømna
Træna
Vefsn
Vega
Vevelstad
Aiheesta muualla

Käräjäoikeuden verkkosivut (norjaksi)
Himalajannokkavarpuset

| Himalajannokkavarpuset |
| --- | --- |

Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Himalajannokkavarpuset  Mycerobas  Cabanis, 1847
Katso myös
   Himalajannokkavarpuset Wikispeciesissä   Himalajannokkavarpuset Commonsissa 
Infobox OKNimi-testi OK: 
Himalajannokkavarpuset (Mycerobas) on peippojen heimoon kuuluva varpuslintusuku.
Himalajannokkavarpuset elävät Etelä- ja Keski-Aasian metsissä.
Himalajannokkavarpuslajit

Luettelo perustuu BirdLife Suomen maailman lintujen suomenkieliseen nimistöön. Luokittelujen eroavuuksista johtuen lajisto voi olla erilainen eri lähteissä.
Mäntynokkavarpunen Mycerobas icterioides
Tamminokkavarpunen Mycerobas affinis
Nokinokkavarpunen Mycerobas melanozanthos
Katajanokkavarpunen Mycerobas carnipes
Hitsauspoltin

Hitsauspoltin on eräänlainen hitsauspistooli, jonka avulla kaasu saadaan syötettyä hitsisulan ympäri. Tälläisiä laitteita käytetään kaarihitsaukseen kuuluvissa menetelmissä MIG/MAG-hitsauksessa ja TIG-hitsauksessa. Käyttöön otettaessa hitsauspoltin liitetään hitsauskaapelin välityksellä virtalähteeseen ja suojakaasusäiliöön. Hitsauspolttimessa on vitasuutin ja sen ympärillä kaasusuutin, joka ohjaa kaasun virtaamaan oikeaan suuntaan.
Hermann von Eichhorn

Hermann von Eichhorn
Emil Gottfried Hermann von Eichhorn (13. helmikuuta 1848 Breslau – 30. heinäkuuta 1918 Kiova, Ukraina) oli saksalainen kenraalisotamarsalkka, joka palveli komentajana ensimmäisessä maailmansodassa ja toimi miehitetyn Ukrainan sotilaskuvernöörinä vuonna 1918. Hänet murhattiin.
Eichhorn liittyi vuonna 1866 Preussin toiseen kaartinrykmenttiin ja osallistui 1866 sotaan Itävaltaa vastaan sekä 1870–1871 Ranskan–Saksan sotaan. Vuonna 1901 hänet ylennettiin kenraaliluutnantiksi ja nimitettiin yhdeksännen jalkaväkidivisioonan sekä 1904 Württembergiin sijoitetun 13:nnen armeijakunnan komentajaksi. Vuonna 1905 hänet ylennettiin jalkaväenkenraaliksi ja 1913 kenraalieverstiksi sekä nimitettiin jälkimmäisessä yhteydessä seitsemännen sotilaspiirin tarkastajaksi. Maailmansodan puhjetessa Eichhorn oli sairaana, ja palasi palvelukseen vasta vuoden 1915 alussa tullessaan vastaperustetun 10:nnen armeijan komentajaksi itärintamalle. Hän komensi armeijaansa Masurian järvien toisessa taistelussa helmikuussa 1915 sekä Kaunasin valtauksessa saman vuoden elokuussa ja Vilnan valtauksessa syyskuussa. Myöhemmin hänen komentoonsa annettiin Puolan pohjoisosan rintamaosuudesta vastannut ”armeijaryhmä Eichhorn” ja hänet ylennettiin joulukuussa 1917 kenraalisotamarsalkaksi.
Brest-Litovskin rauhansopimuksen tultua voimaan Eichhornin komentajantehtävät itärintamalla päättyivät ja hänet nimitettiin huhtikuussa 1918 Ukrainaa miehittäneiden saksalaisten ja itävaltalaisten joukkojen komentajaksi sekä Ukrainan sotilaskuvernööriksi. Hänen vastuullaan oli Brest-Litovskin ankarien rauhanehtojen mukaisesti Ukrainan luonnonvarojen ja erityisesti viljantuotannon valjastaminen mahdollisimman tehokkaasti saksalaisten käyttöön, mikä teki hänen hallinnostaan hyvin epäsuositun Ukrainassa. Tämän seurauksena Eichhorn ja hänen adjutanttinsa joutuivat 30. heinäkuuta 1918 ukrainalaisen vasemmistososialistivallankumouksellisen Boris Mihailovitš Donskoin surmaamiksi keskellä Kiovan katua.
Marraskuusta 1941 lokakuuhun 1943 Kiovan pääkatu H’reštšatyk oli nimetty Eichornin mukaan.
Aiheesta muualla

Kuvia tai muita tiedostoja aiheesta Hermann von Eichhorn Wikimedia Commonsissa
Himalajanpunavarpunen

| Himalajanpunavarpunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Punavarpuset Carpodacus
Laji::  rodochroa
Kaksiosainen nimi
 Carpodacus rodochroa  Vigors, 1831 
Katso myös
   Himalajanpunavarpunen Wikispeciesissä   Himalajanpunavarpunen Commonsissa 
Infobox OKNimi-testi OKIUCN-testi OK: 
Himalajanpunavarpunen (Carpodacus rodochroa) on peippojen heimoon kuuluva varpuslintu.
Levinneisyys

Himalajanpunavarpusta tavataan Bhutanissa, Kiinassa, Intiassa, Nepalissa ja Pakistanissa. Lajia on kuvattu yleiseksi tai paikallisesti yleiseksi, ja sen kannankehitys on vakaa. Se on luokiteltu elinvoimaiseksi.
Helovahakkaat

| Helovahakkaat |
| --- | --- |
 Kartiovahakas (Hygrocybe conica)
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Hygrophoraceae
Suku::  Helovahakkaat Hygrocybe  (Fr.) P. Kumm.
Katso myös
   Helovahakkaat Wikispeciesissä   Helovahakkaat Commonsissa 
Infobox OKNimi-testi OK: 
Helovahakkaat (Hygrocybe) on vahakkaisiin kuuluva suursienisuku metsävahakkaat (Hygrophorus)- ja niittyvahakkaat (Camarophyllus) -sukujen ohella. Hygrocybe-sukuun luetaan enimmäkseen näyttäviä kulttuurisieniä, kuten papukaijavahakas ja kartiovahakas. Nämä eroavat muista vahakkaista käytännössä siten, että ne ovat värikkäitä ja näyttäviä aukean paikan sieniä. Eräät lajit ovat kelpo ruokasieniä, kun taas kartiovahakasta pidetään lievästi myrkyllisenä. Vahakkaiden sukulaisuussuhteet ovat työn alla.
Helovahakkaita

Ahovahakas (Hygrocybe ceracea)
Harmaavahakas (Hygrocybe cinerea)
Hunajavahakas (Hygrocybe reidii)
Kainovahakas (Hygrocybe ingrata)
Kartiovahakas (Hygrocybe conica)
Karvasvahakas (Hygrocybe reai)
Kekovahakas (Hygrocybe fornicata)
Keltavahakas (Hygrocybe chlorophana)
Kyyhkyvahakas (Hygrocybe lacmus)
Lampaanvahakas (Hygrocybe ovina)
Lapinvahakas (Hygrocybe lilacina)
Liilavahakas (Hygrocybe flavipes)
Limavahakas (Hygrocybe irrigata)
Limettivahakas (Hygrocybe citrinovirens)
Lipeävahakas (Hygrocybe nitrata)
Lutikkavahakas (Hygrocybe quieta)
Mönjävahakas (Hygrocybe miniata)
Neidonvahakas (Hygrocybe virginea)
Niittyvahakas (Hygrocybe pratensis)
Papukaijavahakas (Hygrocybe psittacina)
Piippovahakas (Hygrocybe citrinovirens)
Piskuvahakas (Hygrocybe insipida)
Punavahakas (Hygrocybe coccinea)
Punikkivahakas (Hygrocybe punicea)
Rahkavahakas (Hygrocybe turunda)
Retikkavahakas (Hygrocybe fornicata var. streptopus)
Rustovahakas (Hygrocybe laeta)
Setrivahakas (Hygrocybe russocoriacea)
Sitruunavahakas (Hygrocybe citrina)
Suippuvahakas (Hygrocybe persistens)
Vahverovahakas (Hygrocybe cantharellus)
Viiruvahakas (Hygrocybe spadicea)
Aiheesta muualla

Laji.fi: Helovahakkaat – Hygrocybe
Helovahakkaat (Hygrocybe)